CAB a respins joi apelul declarat de Solomon Wigler si a mentinut decizia data in noiembrie 2015 de Tribunalul Bucuresti.De asemenea, instanta a dispus confiscarea de la Solomon Wigler a sumei de 154.000 euro, fiind mentinut sechestrul asigurator asupra unui imobil din sectorul 1 al Capitalei, doua spatii comerciale din sectorul 3, un apartament si doua autoturisme BMW X3 si Audi Q5.Potrivit DNA, in perioada iunie 2012 - mai 2015, Solomon Wigler a pretins suma de 230.000 de euro de la Alexandru Claudiu Buciu, administrator la BMC INVEST SRL Lugoj, si a primit de la acesta 204.000 euro, in schimbul interventiei sale in vederea aprobarii in Consiliul General al Municipiului Bucuresti (CGMB) a unor autorizatii pentru construirea a trei supermarketuri in Capitala.In timpul anchetei, Solomon Wigler a declarat ca l-a cunoscut in anul 2012 pe Alexandru Buciu, despre care stia ca lucreaza la o firma cu actionariat german, ce are ca obiect de activitate dezvoltarea imobiliara si se ocupa cu achizitia terenuri si construirea magazinelor pentru Kaufland.In cursul anului 2012, Buciu a venit la el in birou si i-a spus ca de foarte mult timp asteapta o rezolutie la o documentatie depusa pentru un PUZ, in vederea edificarii unui magazin Kaufland in B-dul Bucurestii Noi.In acest context, Solomon Wigler a verificat si a constatat ca documentatia respectiva a primit toatele avizele necesare in vederea aprobarii, dupa care a discutat cu un consilier din cadrul CGMB, pentru a sustine proiectul in Consiliul General.'Potrivit intelegerii pe care am avut-o, tot in perioada respectiva, Buciu Alexandru a revenit si i-am transmis in ce conditii poate fi aprobata documentatia PUZ. Mai exact, i-am spus ca pentru a sensibiliza consilierii, acestia pretind suma de 50.000 euro. Acesta a fost de acord cu cererea mea si, la o data ulterioara, mi-a adus suma de 50.000 euro. La randul meu, am remis suma de bani consilierului contactat. Tot in perioada respectiva, Buciu Alexandru a venit in biroul meu si mi-a pus un plic in dulap, constatand ulterior ca in plicul respectiv era suma de 50.000 euro', a spus Wigler.Ulterior, la sfarsitul anului 2013, Alexandru Buciu l-a cautat din nou si i-a spus ca are probleme cu o documentatie legata de un PUZ pentru un magazin Kaufland, care urma a fi edificat pe B-dul 1 Mai.Solomon Wigler a facut din nou verificari si a luat legatura cu un consilier general pentru a sprijini adoptarea in Consiliul General a acestui proiect, dupa care i-a cerut lui Buciu suma de 35.000 euro, din care a primit 15.000 euro.In vara anului 2013, Buciu i-a transmis ca are o problema cu obtinerea unei autorizatii pentru construirea unui sens giratoriu la intersectia strazilor Preciziei cu Valea Cascadelor.'Dupa ce am facut aceste verificari am luat legatura cu inculpatul Buciu Alexandru si i-am spus ca documentatia este blocata la directiile de specialitate. De asemenea, i-am precizat ca in vederea obtinerii acestei autorizatii o sa vorbesc cu primarul general sau sa-l informez pe acesta din urma, intrucat era o lucrare de interes public, pentru a debloca situatia. In sensul celor aratate, in toamna anului 2013, nu-mi aduc aminte cu exactitate ziua sau luna, am informat pe primarul general al Capitalei cu privire la aceasta lucrare. Ulterior acestei discutii pe care am avut-o cu primarul general, a fost deblocata situatia si a fost eliberata autorizatia de construire nr. 348/25.10.2013. Dupa ce a primit autorizatia de construire, inculpatul Buciu Alexandru mi-a oferit un plic in care am gasit suma de 25.000 euro. Din aceasta suma nu i-am remis nicio parte primarului general sau vreunei alte persoane. De asemenea, mentionez ca nici eu si nici o alta persoana nu am conditionat eliberarea acestei autorizatii de remiterea vreunei sume de bani de catre Buciu Alexandru. Consider ca suma pe care mi-a remis-o Buciu Alexandru a fost o atentie a acestuia', a mai declarat Solomon Wigler.El mai sustine ca un consilier general i-a pretins suma de 15.000 euro pentru aprobarea unei donatii de teren catre Primaria Capitalei si 40.000 euro pentru aprobarea unui PUZ necesar construirii unui magazin Kaufland pe Soseaua Alexandriei, dupa care suma negociata a ajuns la 51.000 euro.In seara zilei de 28 mai 2015, Wigler l-a primit in birou pe Buciu si l-a anuntat pe acesta ca au fost aprobate ambele proiecte de hotarare, cei doi stabilind si modalitatea de dare a banilor.'Astfel am stabilit ca la prima transa sa se remita suma de 25.000 euro, sens in care pe o coala de hartie, format A4, am scris suma de 25.000 euro si am convenit ca acesti bani sa-mi fie dati in data de 3 iunie 2015. Totodata, am stabilit ca diferenta pana la 51.000 euro sa-mi fie remisa la o data ulterioara. Potrivit acestei intelegeri, in seara zilei de 3 iunie 2015, m-am intalnit cu Buciu Alexandru in zona Pietei Muncii imprejurare in care mi-a remis suma de 25.000 euro. Buciu Alexandru mi-a remis suma de bani in autovehiculul proprietate personala. Buciu Alexandru a pus suma de bani in torpedoul autoturismului. La scurt timp au intervenit organele de urmarire penala si au gasit suma de bani in autovehiculul meu', le-a mai spus Wigler procurorilor.